Komisijos sprendimas
2004 m. vasario 16 d.
iš dalies pakeičiantis Sprendimo 2003/71/EB galiojimo laikotarpį
(pranešta dokumentu Nr. C(2004) 394)
(tekstas svarbus EEE)
(2004/160/EB)
europos bendrijų komisija,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB [1], ypač į jos 18 straipsnio 7 dalį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinio patikrinimo organizavimą [2], ypač į jos 22 straipsnio 6 dalį,
atsižvelgdama į Tarybos direktyvą 2002 m. gruodžio 16 d. 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą [3], ypač į jos 8 straipsnio 4 dalį,
kadangi:
(1) Farerų salose paplitus infekcinei lašišų anemijai (ILA) 2003 m. sausio 29 d. buvo priimtas Komisijos sprendimas 2003/71/EB dėl tam tikrų apsaugos priemonių, susijusių su infekcine lašišų anemija Farerų salose [4].
(2) Nepaisant priemonių, kurių ėmėsi Farerų salos, 2003 m. šalyje buvo užregistruoti nauji ILA protrūkiai, todėl negalima numatyti greito šios ligos likvidavimo.
(3) Atsižvelgiant į ligos būklę Farerų salose, Sprendime 2003/71/EB pateikiamos priemonės turėtų būti taikomos iki 2005 m. vasario mėn.
(4) Todėl turėtų būti iš dalies pakeistas Sprendimas 2003/71/EB, siekiant pratęsti jo galiojimo laikotarpį.
(5) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
priėmė šį sprendimą:
1 straipsnis
1. Sprendimo 2003/71/EB 6 straipsnyje žodžiai "2004 m. vasario 1 d." pakeičiami žodžiais "2005 m. sausio 31 d."
2 straipsnis
Šis sprendimas skirtas valstybėms narėms.
Priimta Briuselyje, 2004 m. vasario 16 d.